**30.09.2020 жыл № 6 2 т.**

**Маңғыстау облыстық кәсіподақ ұйымының**

**кәсіподақтың XIV съезінің шешімдерін іске**

**асыру, құқықтық қызметті жетілдіру, кәсіподақ**

**мүшелеріне тегін заңгерлік көмек көрсету**

**аясын кеңейту туралы**

«Қазақстандық салалық білім және ғылым қызметкерлерінің кәсіподағы» ҚБ құқықтық жұмыс және ЕҚжЕҚ бөлімінің басшысы Р.М.Кидирбаеваның «Маңғыстау облыстық кәсіподақ ұйымының кәсіподақтың XIV съезінің шешімдерін іске асыру, құқықтық қызметті жетілдіру, кәсіподақ мүшелеріне тегін заңгерлік көмек көрсету аясын кеңейту туралы» ақпаратын тыңдап және талқылап,

Кәсіподақтың Атқару комитеті атап өтті:

Маңғыстау облыстық кәсіподақ ұйымында кәсіподақ мүшелері-сала қызметкерлерінің құқықтары ме заңды мүдделерін құқықтық қорғау тиімділігін арттыруға бағытталған нақты жұмыс жүргізіледі.

Облыста «Маңғыстау облыстық білім Басқармасы» ММ, аймақтық кәсіпкерлер Палатасы мен «Қазақстандық салалық білім және ғылым қызметкерлері кәсіподағының Маңғыстау облыстық ұйымы» ҚБ арасында 2018-2020 жылдарға арналған әлеуметтік әріптестік туралы Келісім, 7 қалалық және аудандық келісім, 304 ұжымдық шарт қабылданып, жұмыс жасайды. Аймақта шығыстардың әлеуметтік-маңызды баптары: жалақы, еңбек демалысының ақысы, азаматтық қызметшілерге еңбек демалыстарына сауықтыру жәрдемақысы бойынша төлемдер уақытында қамтамасыз етіледі.

Кәсіподақтың құқық қорғау қызметі төмендегі негізгі бағыттар бойынша жүзеге асырылады:

- еңбек заңнамасын қадағалауға бақылау;

- әлеуметтік әріптестік аясында әлеуметтік-еңбек қатынастарын шарттық реттеуге қатысу;

- қызметкерлердің құқықтары мен мүдделерін сотқа дейін және сотта қорғау;

- құқықтық мәселелер бойынша ақпараттық-әдістемелік жұмыс, активті және білім беру ұйымдарының басшыларын оқыту.

Облыстың кәсіподақ ұйымдары соңғы үш жылда 3000 шамасында заңгерлік кеңес берді. 2016 жылғы қазан айынан бастап облыстық комитет аппаратының штатына құқықтық мәселелер жөніндегі маманның штаттық бірлігі енгізілді.

2018-2020 ж.ж. мерзімінде облыстың 69 ұйымында қоғамдық бақылау жүзеге асырылды.

Ағымдағы жылғы І жартыжылдығында құқықтық қызметтің экономикалық тиімділігі 223 465 945,51 теңгені құрады.

Тегін заңгерлік көмек алушылар аясын кеңейту жөнінде шаралар қабылдануда. Еңбек заңнамасын қолдану және кәсіподақтар қызметін құқықтық реттеу мәселелері бойынша семинарлар үнемі өткізіледі.

Пандемия кезіндегі жұмыс жағдайына орай енгізілген түзетулерге байланысты, Маңғыстау облыстық кәсіподақ комитеті жаңа жұмыс форматына көшті: ТЖ режимінде 17 Оnline-кеңестер, семинарлар, конференциялар өткізіліп, кәсіподақ мүшелеріне арналған «Пандемия жағдайындағы жұмыс» атты 5 жадынама шығарылды, БАҚ-та 14 мақала жарияланды.

Қайта сайланған кәсіподақ ұйымдары төрағаларының құқықтық сауаттылығын арттыру үшін, семинарлар, кеңес-кездесулер, Оnline-кеңестер, соның ішінде 78 көшпелі семинарларарқылы мақсатты бағытталған жұмыс жоспарланып, облыстың барлық деңгейлеріндегі кәсіподақ органдарының жұмысы үшін 15 әдістемелік нұсқаулық шығарылды.

Аймақта қызметкерлерді құқықтық қорғауды күшейтудің, әлеуметтік әріптестікті дамытудың оң қарқыны байқалады.

Дегенмен, жұмыс берушілердің еңбек заңнамасын, әлеуметтік әріптестік актілері бойынша міндеттемелерін орындауына қоғамдық бақылауды жүзеге асыруға құқықтары толығымен іске асырылмайды. Жеке еңбек дауларын сотқа дейін шешу институттарының тиімділігін арттыру жұмысы ерекше назар аударуды талап етеді (келісу комиссиялары, медиация).

Қазақстандық салалық білім және ғылым қызметкерлері кәсіподағының Атқару комитеті **ҚАУЛЫ ЕТЕДІ**:

1. «Маңғыстау облыстық кәсіподақ ұйымының кәсіподақтың XIV съезінің шешімдерін іске асыру, құқықтық қызметті жетілдіру, кәсіподақ мүшелеріне тегін заңгерлік көмек көрсету аясын кеңейту туралы» ақпарат назарға алынсын. Құқықтық мәселелер жөніндегі маман Н.С.Храмованың белсенді және нәтижелі жұмысы ескерілсін.

2. Маңғыстау облыстық білім және ғылым қызметкерлері кәсіподағының комитетіне (Төрайым Баймбетова Т.А.) құқық қорғау жұмысының тиімділігін арттыру жөніндегі жұмысты жалғастыру:

- еңбек дауларын, сала қызметкерлерінің әлеуметтік-экономикалық мәселелерін шешуде жергілікті билік органдарымен белсенді өзара әрекет жасау;

- салалық Кәсіподақтың Атқару комитетінің 2015 жылғы 26 тамыздағы «Қазақстандық салалық білім және ғылым қызметкерлері кәсіподағының мүшелік ұйымдарында еңбек заңнамасының орындалуына қоғамдық бақылау және құқықтық жұмысты ұйымдастыру туралы» №4 Қаулысына сәйкес, еңбек заңнамасының орындалуына қоғамдық бақылауды жүзеге асыру жөніндегі кәсіподақ ұйымдары жұмысының тиімділігін арттыруға қол жеткізу, бұл жұмыста мемлекеттік қадағалау органдарымен белсенді өзара іс-әрекет жасау;

- жұмыс берушілердің өкілдерімен бірлесіп, келісу комиссияларының мүшелерін жеке еңбек дауларын шешу жөніндегі еңбек заңнамасының негіздеріне оқыту жөнінде тұрақты әрекет ететін семинар құру туралы мәселені талқылау;

- кәсіподақ мүшелерін олардың құқықтары мен заңды мүдделеріне қол сұғудан сотта қорғауға кәсіподақтардың құқықтарын белсенді қолдану;

- кәсіподақ ұйымдарының қызметін құқықтық қорғауға қатысты ақпараттық қамтамасыз ету жұмысын күшейту ұсынылсын.

4. Осы қаулының орындалуын бақылау Кәсіподақ төрайымының орынбасары В.Ф.Беженаровқа жүктелсін.

**Төрайым А. Мұқашева**